พอดีกินยาคุมฉุกเฉินไปแล้วแต่ประจำเดือนของเดือนนั้นยังไม่มา สามารถกินยาคุมแผงแรกได้เลยมั้ยค้ะ
สวัสดีค่ะ หากต้องการเริ่มทานยาเม็ดคุมกำเนิดแนะนำให้รอจกว่าจะมีประจำเดือนมาก่อนค่ะแล้วจึงเริ่มทานยาเม็ดแรกในวันแรกที่ประจำเดือนมา หรือไม่เกิน 5 วันนับตั้งแต่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีหากเริ่มทานยาคุมไปเลย โดยที่ประจำเดือนยังไม่มา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ซึ่งหากมีเพศสัมพันธ์ ก็จำเป็นต้องใช้ถุงยางอนามัยร่วมด้วยไปก่อนประมาณ 1-2 สัปดาห์นอกจากนี้ การรอให้ประจำเดือนมา ก็จะทำให้ทราบด้วยว่าไม่ได้เกิดการตั้งครรภ์ขึ้นจากการมีเพศสัมพันธ์ไปก่อนหน้านั้นค่ะ